په افغانستان کې تشدد په ١٠٠ ؤ کې ٣٠ زنانه وژني
د جارج ټاؤن انسټيټيوټ فار وومن، پيس اینډ سېکیورټي انسټيټوټ یو تازه ګډه سروې کښې ښودل شوي چې په افغانستان کې ۳۰.۹۱ فيصده ښځې د تشدد له امله خپل ژوند د لاسه ورکوي ، ۳۶ فيصده ښځې په ټولنه کې ځان محفوظ نه ګڼي
واشنگټن ډي سي — د سروی ترمخه په تعلیمي کال کې د ښځو اوسط څلور فيصده، اقتصاد کې ونډه څلور فيصده، روزګارونو کې برخه ۱۶ فيصده، او د ښځو د موبایل فون استعمال ۵۳ فيصده دی. د ښځو د حقونو مبارزه او یوه ازاده خبریاله ډیوه نیازۍ وايي هغې لپاره د افغانستان نوم په دغه سروې کښې تر ټولو په اخره کې لیدل څه نوي خبره نه ده. میرمن نیازۍ وايي افغان ټولنه نرواکه ده ځکه چې نارینه نه غواړي ښځو ته هغه حقونه هم ورکړي چې په اسلام کښې ورته ورکړل شوي دي. هغه وايي نارینه ځکه نه غواړي چې ښځې پرمختګ وکړي چې دوي ویريږي چې ددوي ځای به ونیسي. هغه زیاتوي چې نارینه نه یوازې خپلو مېرمنو ته بلکې پردیو ښځو ته لا د خبرو کولو حق نه ورکوي. نیازۍ وايي: "افغانستان کښې د ښځو حقونو د دفاع لپاره د مېرمنو پاڅون پکار دی. ښځې دې په دې اړه لیکنې وکړي، کتابونه دې ولیکي، د فیس بک له لارې دې خپل پیغام تر خلکو ورسوي تر څو زمونږ د خلکو مفکورې بدلي شي او فکرونه یې خلاص شي. که مونږ د ښځو په وړاندې د خپلې ټولنې دا منفي رویه بدله نه کړو نو زه ډیره اندیښمنه یم چې زمونږ راتلونکي نسلونه به هم په دغو تیارو او جهالت کښې پاتي شي". لویه ستونزه امنیت ده او په ولایتونو کښې ډیرې انجونې له دې کبله ښوونځیو ته نه ځي. دویمه ستونزه د صحت ده چې په کلیو کښې میرمنې روغتیايي اسانتیاوو ته لاس رسۍ نه لري. زه پخپله هم د ښځو د حقونو لپاره کار کوم او غوښتنه مې همدا ده چې ورونه دې راپاڅي او په دې لړ کښې دې کار وکړي. ښاغلی ناصري په دې باور دی چې په ټولنه کښې به بدلون راځي خو دغه بدلون به وخت نیسي. منزه شهید جرمني کښې خپل ماسټري په سیاسې علومو کښې تر لاسه کړې او د کال ۲۰۱۵ راهسې د امریکا غږ ډیوه څانګې سره همکاره ده. منزه په ملټي ميډیا، راډیو او ټلویزیون کښې د شپږو کلونو اوږده تجربه لري. هغه د خبریالۍ ترڅنګ په سیاسي او ټولنیزو موضوعاتو لیکنې کوي. په ټوېټرې د منزه شهید سره رابطه کولی شئ: